**SVEUČILIŠTE JOSIPA JURJA STROSSMAYERA U OSIJEKU**

**PREHRAMBENO-TEHNOLOŠKI FAKULTET OSIJEK**

**raspisuje**

**NATJEČAJ**

**za izbor jednog zaposlenika/zaposlenice na radno mjesto IV. vrste – čistač/spremač u Tajništvu Prehrambeno-tehnološkog fakulteta Osijek na određeno vrijeme u punom radnom vremenu (zamjena za privremeno nenazočnu zaposlenicu)**

Kandidati Natječaja moraju ispunjavati opće uvjete propisane Zakonom o radu (NN br. 93/14., 127/17., 98/19., 151/22. i 64/23.)

Kandidati Natječaja osim uvjeta utvrđenih Zakonom o radu (NN br. 93/14., 127/17., 98/19., 151/22. i 64/23.) moraju ispunjavati i sljedeće uvjete:

* završeno osnovno obrazovanje
* bez radnog iskustva

Uz prijavu na Natječaj kandidati su obvezni priložiti:

1. životopis
2. izvornik ili ovjerenu presliku svjedodžbe o završenom osnovnom obrazovanju (ovjerena preslika svjedodžbe može biti ovjerena od javnog bilježnika ili od ustanove koja je izdala svjedodžbu)
3. presliku identifikacijske isprave
4. popunjen i potpisan Obrazac privole za prikupljanje i obradu osobnih podataka u svrhu provedbe natječaja

Na mrežnoj stranici Sveučilišta Josipa Jurja Strossmayera u Osijeku, Prehrambeno-tehnološkog fakulteta Osijek <http://www.ptfos.unios.hr/index.php> naveden je opis poslova za **radno mjesto IV. vrste – čistač/spremač.**

Obrazac privole objavljen je na mrežnoj stranici Fakulteta <http://www.ptfos.unios.hr/index.php>

Na natječaj pod jednakim uvjetima mogu se prijaviti osobe oba spola.

Kandidatima prijavljenim na Natječaj smatrat će se samo osoba koja podnese pravovremenu i potpunu prijavu te ispunjava formalne uvjete iz javnog natječaja. Potpunom prijavom smatra se ona prijava koja sadrži sve podatke i priloge navedene u Natječaju i koja je vlastoručno potpisana. Nepravovremene i nepotpune prijave neće se razmatrati.

Dokumentacija se predaje u dva (2) primjerka.

Kandidati natječaja koji ispunjavaju formalne uvjete Natječaja i koji su uz vlastoručno potpisanu pisanu prijavu na Natječaj priložili obvezujuću dokumentaciju, moraju pristupiti pisanom testiranju i/ili razgovoru, a o mjestu i vremenu održavanja pisanog testiranja i/ili razgovora biti će obaviješteni putem mrežne stranice Sveučilišta Josipa Jurja Strossmayera u Osijeku, Prehrambeno-tehnološkog fakulteta Osijek <http://www.ptfos.unios.hr/index.php> i putem elektroničke pošte. Za kandidate koji ne pristupe pisanom testiranju i/ili razgovoru smatrat će se da su povukli prijavu na Natječaj i neće se smatrati kandidatima Natječaja.

Kandidati koji na temelju posebnih propisa – Zakon o hrvatskim braniteljima iz Domovinskog rata i članovima njihovih obitelji (NN br. 121/17., 98/19., 84/21., 156/23.), članka 48. Zakona o civilnim stradalnicima iz Domovinskog rata (NN br. 84/21.) i čl. 48. f. Zakona o zaštiti vojnih i civilnih invalida rata (NN br. 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članka 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14., 39/18. i 32/20.) pozivaju na pravo prednosti pri zapošljavanju, obvezni su u prijavi na natječaj pozvati se na to pravo te priložiti sve dokaze koje posebni propisi propisuju za ostvarivanje tog prava. Navedeni kandidati ostvaruju prednost pri zapošljavanju u odnosu na ostale pristupnike, samo pod jednakim uvjetima.

Za kandidate koji se u prijavi na natječaj pozivaju na pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (NN br.121/17., 98/19., 84/21. i 156/23.) i Zakona o civilnim stradalnicima iz Domovinskog rata (NN br. 84/21.) Poveznica na stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14., 39/18. i 32/20.) u prijavi na natječaj dužni su se pozvati na to pravo te priložiti sve dokaze o ispunjavanju traženih uvjeta, kao i dokaz o invaliditetu.

Svi kandidati Natječaja bit će obaviješteni o rezultatima Natječaja najkasnije u roku od petnaest (**15) dana** od dana njegova dovršetka.

Prijavom na Natječaj kandidat daje privolu da se svi njegovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka). Bez uredno popunjenog i potpisanog Obrasca privole uz prijavu na natječaj, prijava će se smatrati nepotpunom i odbacit će se.

Prijave na natječaj s dokazima o ispunjavanju uvjeta natječaja dostavljaju se **u roku od osam (8) dana od dana objave Natječaja u „Narodnim novinama“ na adresu: Sveučilište Josipa Jurja Strossmayera u Osijeku, Prehrambeno-tehnološki fakultet Osijek, Franje Kuhača 18, 31000 Osijek, s naznakom** **„Prijava na natječaj za radno mjesto IV. vrste – čistač/spremač“.**

**SVEUČILIŠTE JOSIPA JURJA STROSSMAYERA U OSIJEKU**

**PREHRAMBENO-TEHNOLOŠKI**

**FAKULTET OSIJEK**